Oikeusministeriö

LAUSUNTO KÄRÄJÄOIKEUSVERKOSTON KEHITTÄMISTYÖRYHMÄN TYÖRYHMÄMIETINNÖSTÄ

	
Oikeusministeriö on asettanut käräjäoikeusverkoston kehittämistyöryhmän laatimaan ehdotusta käräjäoikeusverkoston kehittämiseksi. Työryhmän toimeksiantona on tehdä ehdotus uudeksi käräjäoikeusverkostoksi siten, maassa on 25-30 käräjäoikeutta nykyisten 54 käräjäoikeuden sijasta eli 1 –3 maakuntaa kohden. Käräjäoikeuden tuomiopiirin asukasmäärän tuli olla 100 000 asukasta.

Pohjois-Pohjanmaan maakunnan käräjäoikeuksia jäisi ehdotuksen mukaan Ouluun (tuomiopiirissä 258 491 asukasta), ja  Ylivieskaan (tuomiopiirissä 192 849 asukasta). Ylivieskan tuomiopiiriin ehdotetaan osaa Keski-Pohjanmaan maakunnan kunnista (Halsua, Himanka, Kannus, Kaustinen, Kokkola, Kälviä, Lestijärvi, Lohtaja, Perho, Toholampi, Ullava, Veteli).  Erilliset istuntopaikat sijaitsevat ehdotuksen  mukaan Oulun tuomiopiirissä Kuusamossa ja Pudasjärvellä  ja  Ylivieskan tuomiopiirissä Raahessa, Kokkolassa ja Pulkkilassa .

Pohjois-Pohjanmaan liitto katsoo, että käräjäoikeusverkostoesityksen vaikutukset eivät tue Pohjois-Pohjanmaan tasapuolista kehittymistä. Tuomiopiirijaossa on huomioitava kansalaisten  asioimissuunnat. Lisäksi Raahen käräjäoikeuden toiminnan jatkaminen on perusteltua sekä taloudellisista, aluepoliittisista, että kansalaisten tasavertaisuusnäkökulmasta. Kuusamon käräjäoikeuden jatkaminen itsenäisenä käräjäoikeutena tai vähintäänkin Oulun käräjäoikeuden sivukansliana on pitkistä etäisyyksistä johtuen perusteltua. 

	POHJOIS-POHJANMAAN  LIITTO

		Mirja Vehkaperä
		Maakuntahallituksen puheenjohtaja

Tuomo Palokangas
		Vs. maakuntajohtaja